Bradaulis
Bradaulis (Bradaunis) – upelis šiaurės Lietuvoje, Akmenės rajone; Agluonos kairysis intakas (Vadaksties baseinas). Išteka iš Kamanų pelkės, teka į rytus Kamanų miškais, toliau – dirbamais laukais. Įteka į Agluoną 12,7 km nuo jos žiočių, netoli Gaudžiočių. Visa vaga ištiesinta, aukštupys patenka į Kamanų rezervatą. Prie Bradaulio įsikūrę Gailaičiai, Pakempiniai. Upėvardis kildinamas nuo žodžių bradas, brada ('didelis purvas, klampus kelias, šlapynė; brasta').